Forurening

Der er foretaget en obligatorisk vandprøve analyse fra ledningsnettet den 17.september

Vi er d.d. blevet gjort opmærksom på at der er fundet coliform bakterier i prøven.

Det betyder at vi anbefaler, at du koger vandet, før du drikker det eller bruger det til madlavning.

2 minutters kogning dræber bakterierne i vandet. Vi anbefaler, at ved brug af elkedel gives en potion vand 2 opkog med 1-2 minutters mellemrum. Ved brug af kaffe- og te maskiner opnår vandet ikke en temperatur på de nødvendige 100 grader.

**Madlavning.:** Vi anbefaler, at vandet ikke bruges til skyldning af salater eller andre rå grønsager. Brug i stedet afkølet kogt vand.

Vandet fra hanen kan bruges til kogning af kartofler, spaghetti, ell. lignende, da bakterierne dør efter kort tids kogning.

Vand fra hanen kan godt bruges til tøjvask og rengøring.

Der er kun meget lille risiko for, at du bliver syg, hvis du *har* drukket af vandet.

Vi anbefaler, at vandet koges, indtil nye prøver viser, at forureningen er ophørt.

På mandag får vi taget nye prøver, som vil vise om kogeanbefalingen kan ophæves.

Vi er overbevist om, at forureningen skyldtes tilkoblingen af den nye hovedledning, men

kan selvfølgelig ikke sige det med sikkerhed, før vi kender svaret på den nye prøve.

PS: Det brune/ gule vand vi oplevede i går, har intet at gøre med forureningen. Misfarvningen skyldtes, at aflejringer af jernforbindelser i rørene løsnes, når der bliver brugt store mængder vand inden for kort tid.

Vi beklager ulejligheden.

Bestyrelsen.